**NOTIFICARE**

*privind măsuri restrictive la adresa Federației Ruse*

În contextul războiului de agresiune al Rusiei împotriva Ucrainei, Consiliul Uniunii Europene a adoptat, cel de-al 17-lea pachet de sancțiuni împotriva Federației Ruse.

Printre noutăți se numără introducerea unui nou criteriu de listare începând cu 13 mai 2025, care facilitează desemnarea persoanelor fizice și juridice, entităților și organismelor care au participat la sau au permis transferul proprietății, al controlului sau al beneficiului economic al intereselor de afaceri ale unor oameni de afaceri importanți cărora li se aplică măsurile restrictive. Aceste modificări sunt prevăzute în:

* [Regulamentul (UE) 2025/903 al Consiliului din 13 mai 2025 de modificare a Regulamentului (UE) nr. 269/2014 privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei;](https://eur-lex.europa.eu/legal-content/RO/TXT/?uri=OJ:L_202500903)
* [Decizia (PESC) 2025/904 a Consiliului din 13 mai 2025 de modificare a Deciziei 2014/145/PESC privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei.](https://eur-lex.europa.eu/legal-content/RO/TXT/?uri=OJ:L_202500904)

Totodată, vă informăm că, la data de 30 iunie 2025, a fost adoptată [Decizia (PESC) 2025/1320 a Consiliului din 30 iunie 2025 de modificare a Deciziei 2014/512/PESC privind măsuri restrictive având în vedere acțiunile Rusiei de destabilizare a situației în Ucraina](https://eur-lex.europa.eu/legal-content/RO/TXT/?uri=OJ:L_202501320), având ca efect reînnoirea acesteia pentru o perioadă de șase luni.